b'\n_START_ARTICLE_\nShiori Kutsuna\n_START_SECTION_\nTalambuhay\n_START_PARAGRAPH_\nSi Shiori Kutsuna ay ipinanganak noong Disyembre 22, 1992 sa Killarney Heights, Sydney, Australia.  Siya ay nanirahan sa Australia hanggang sa edad na labing-apat bago lumipat sa bansang Hapon upang ituloy ang kanyang karera bilang isang idolo at aktres._NEWLINE_Noong 2011, kasama ng mga aktres na sina Kawakita Mayuko at Narumi Riko, siya ay nagtapos ng hayskul sa Horikoshi High School na matatagpuan sa Nakano, Tokyo, Japan._NEWLINE_Siya ay mahusay magsalita ng wikang Ingles at Hapon. Siya ay kasalukuyang kaakibat ng Oscar Promotion.\n_START_SECTION_\nKarera\n_START_PARAGRAPH_\nNoong 2006, siya ay nanalo ng "Special Jury Prize" award sa paligsahan na tinatawag na 11th Japan National Young Beauty Contest._NEWLINE_Noong 2009, siya ay gumanap sa dramang tinawag na 70,000 People Detective Nitobe (Detektib Nitobe at 70,000 na mga Tao) bilang Tsugumi Nitobe, isang ordinaryong estudyante sa kolehiyo na may 70,000 na kaibigan sa internet, na may kakayahang lumutas ng mga mahihirap at mabibigat na kaso sa pamamagitan ng pagkilatis ng kanilang mga utak. Ito ang kauna-unahang pangunahing papel na ginampanan niya._NEWLINE_Noong 2011, siya ay gumanap bilang Ran Mouri sa isang espesyal na drama para sa pagsasabuhay ng Detective Conan, isang sikat na anime at manga na isinulat at iginuhit ni Gosho Aoyama. Siya ang pumalit kay Tomoka Kurokawa, na unang gumanap sa papel ni Ran Mouri sa mga nakaraang espesyal na drama ng Detective Conan noong 2006 at 2007. _NEWLINE_Noong 2012, siya ay pinangalanang Pinakamahusay na Bagong Aktres ng 2011 (Best New Actress of 2011) sa mga pahayagan ng pelikulang Kinema Junpo (85th Kinema Junpo Award).'